కాక్స్ బజార్/జెనీవా, సెప్టెంబరు 29: మయన్మార్ నుంచి ఆశ్రయం కోసం బంగ్లాదేశ్ వెళుతున్న రోహింగ్యా ముస్లింలను మృత్యువు వెంటాడింది.  సుమారు 80 మంది రోహింగ్యాలతో వెళుతున్న పడవ గురువారం రాత్రి బంగాళాఖాతంలో మునిగిపోయింది. కాసేపట్లో పడవ బంగ్లా తీరానికి చేరుతుందనగా భారీ వర్షం, గాలులతో ఒక్కసారిగా తలకిందులు అయింది. 23 మంది మరణించినట్లు గుర్తించామని, మరో 40 మంది గల్లంతయ్యారని ఐక్యరాజ్య సమితి వలసల విభాగం (ఐవోఎం) తెలిపింది. పడవలో 50 మంది పిల్లలు సహా 80 మంది ఉన్నారని ప్రత్యక్ష సాక్షులు తెలిపినట్లు ఐవోఎం పేర్కొంది. మృతుల సంఖ్య 60కు చేరవచ్చని ఆందోళన వ్యక్తం చేసింది.
cocks bajar/jeniva, septembaru 29: mayanmar nunchi aashrayam kosam bangladesh velutunna rohingya muslimlanu mrutyuvu ventaadindi.  sumaru 80 mandi rohingyaalatho velutunna padava guruvaram raatri bangaalaakhaatamlo munigipoyindi. kasepatlo padava bangla teeraaniki cherutundanagaa bhari varsham, gaalulatho okkasariga talakindulu ayindi. 23 mandi maraninchinatlu gurtinchaamani, maro 40 mandi gallantayyaarani aikyarajya samiti valasala vibhagam (ivom) telipindi. padavalo 50 mandi pillalu sahaa 80 mandi unnaarani pratyaksha saakshulu telipinatlu ivom perkondi. mrutula sankhya 60ku cheravachani aandolana vyaktam chesindi.